Norsk Redaktørforening

Styremøte 2022-09-22 Frøya

RKN

***Sak 2022 - 36: Regnskapsrapport per 31. august 2022***

Vedlagt følger oppstilling for driftsregnskap og balanse per 31. august. Grunnet periodisering av både inntekter og utgifter, samt enkelte andre særlige forhold, blir enkelte av postene forklart nærmere. I det følgende går vi gjennom regnskapsrapporten kronologisk.

**Inntekter**

Bokførte kontingenter ligger nær 49.000 kr foran budsjett. Legger vi til grunn allerede periodiserte kontingentinntekter, så kan vi konstatere at vi vil nå budsjettmålet for 2022 når det gjelder kontingentinntekter.

Administrasjonsvederlaget ligger under budsjett, men dette vil bli justert etter at den siste overføringen fra Kopinor er registrert.

Heller ikke posten prosjektmidler/PFF er oppdatert med overføring for andre tertial fra vederlagsfondet. Dette vil rette seg opp straks vi har foretatt den nødvendige faktureringen.

Når det ikke er bokført inntekter på kompetansekurs skyldes det at vi ikke har gjennomført noen så langt i år, og inntektene på denne posten vil bli lavere enn budsjettert.

**Utgifter**

Utgiftene er fordelt på tre kapitler; prosjektkostnader, personalkostnader og driftskostnader.

**Prosjektkostnadene**

På posten «regionkontingenter» ser det ut som om vi har et betydelig overforbruk, men det skyldes at vi har betalt ut hele beløpet for året, mens budsjettet er periodisert. Dette retter seg med andre ord opp ved årsslutt.

Medieleder/vårmøte-regnskapet er nå klart. Utgiftene overskred inntektene med drøyt 25.000 kr. Det skyldes utgifter knyttet til underholdning på Kom-sammen-arrangementet som ikke ble dekket opp av egenandelene deltakerne betalte. I tillegg var kostnadene knyttet til teknikk, lokaler og honorarer på konferansen noe høyere enn inntektene. For første gang brukte vi påmeldingssystemet checkin ved denne konferansen, noe som gjorde det langt enklere å holde oversikt – også økonomisk. Dette systemet videreføres nå ved høstmøtet og kurs med egenandel.

Både postene kostnader andre møter og prosjekter og utredninger viser overskridelser i forhold til budsjett. Overskridelsene er på henholdsvis drøyt 80.000 kr og 141.000 kr. Årsaken til førstnevnte overskridelse er en del ekstra aktivitet knyttet til arrangementer som PFU-debattmøte i juni, møte med kulturkomiteen i mars og mottakelse i juni.

Overskridelsene av prosjekter og utredninger skyldes i stor grad økte utgifter i forbindelse med ansettelse av assisterende generalsekretær og ansettelse av generalsekretær. Øvrige utgifter gjelder partshjelp for VG i Høyesterett. Her vil det også påløpe noen ekstra kostnader i forbindelse med partshjelp for Indie Film i Høyesterett.

Posten tiltak i handlingsplanen er 120.000 under budsjett. Dette skyldes noen lavere aktivitet på dette området, men noe av årsaken kan også være at utgifter som egentlig skulle vært ført her er ført på kostnader andre møter.

**Personalkostnadene** så langt i år er lavere enn budsjettert, noe som i hovedsak skyldes at ekstra kostnader knyttet til sluttpakken til Monica Andersen ble ført på 2021-regnskapet.

**Driftskostnadene** ligger nærmere 20.000 bak budsjett. Den største overskridelsen er på kostnader lokaler. Her er overskridelsen 135.000 kr, men her ser det ut til at vi har betalt både husleie og felleskostnader for en måned mer enn regnskapsperioden. Vi befinner oss fortsatt i en innkjøringsfase i de nye lokalene og må gå nærmere inn på hva dette skyldes.

For øvrig er driftskostnadene i stor grad i tråd med eller noe under budsjett.

Regnskapet viser ifølge tabelloppstillingen et overskudd etter finansposter per 31. august på 61.416 kroner, mot et "budsjettert” overskudd på 99.333 kroner. Sekretariatet har stor tro på at vi skal kunne nå budsjettmålet også i år. Størst usikkerhet knytter det seg til hvorvidt høstmøte-regnskapet vil ende i balanse.

Forslag til vedtak:

Regnskapsrapporten per 31. august tas til orientering.

*Vedlegg: Regnskapsoppstilling og balanse*

 **Norsk Redaktørforening**

 **Resultatregnskap 31.08.2022**

**

******